Zelenski vrea o ultimă întâlnire cu Joe Biden, înainte de întoarcerea lui Trump. Întrevederea ar putea avea loc chiar săptămâna aceasta, acasă la „prietena” lui Trump
Președintele ucrainean Volodimir Zelenski vrea să vină la Roma pentru a se întâlni cu președintele american Joe Biden, cât acesta este încă în funcție, a scris miercuri cotidianul „Il Messaggero”, citat de agenția de presă PAP din Polonia. Ziariștii italieni au subliniat că liderul ucrainean insistă să organizeze o astfel de întâlnire. Biden urmează să sosească vineri în Italia pentru o vizită de rămas bun.